கேள்வி: முக்கூர்த்தி பற்றி விளக்கவும்.
பதில்: படிமம்:Mukurthi_peak.jpg இந்தியாவின் தமிழ்நாட்டின் மேற்குத் தொடர்ச்சி மலை உள்ள மிக உயர்ந்த சிகரங்களில் ஒன்று மூக்கறுத்தி சிகரம் அல்லது முக்கூர்த்தி சிகரம் (Mukurthi). இது சுமார் 2,554 மீட்டர் (8,379 அடி) உயரத்தில் உள்ளது. முக்கூர்த்தி சிகரம் தமிழகத்தின் இரண்டாவது மிக உயர்ந்த சிகரம் மற்றும் தென்னிந்தியாவில் ஐந்தாவது மிக உயர்ந்த சிகரம் ஆகும். இது தமிழ்நாட்டில் உதகமண்டலம் வட்டம், கேரள மாநிலம் நிலம்பூர் வட்டம் இதன் எல்லையில் அமைந்துள்ளது. இதன் மேற்கு சாய்வில் கேரள தமிழ்நாடு எல்லையாகும். இதில் 500 மீட்டர் முதல் 2500 மீட்டர் வரை பல பாறை முகடுகள் உள்ளன. முக்கூர்த்தி மலையின் ஒரு பகுதி கேரளாவின் மலப்புரம் மாவட்டத்திற்குள் உள்ளது. இது ஆனைமுடி (2696 மீ) இடுக்கி மற்றும் சைஷாபுலலைலா (2651 மீ) இடுக்கி இவற்றிற்கு அடுத்து மூன்றாவது உயர்ந்த சிகரமாகும். இப்பகுதிக்கு நீலகிரி மாவட்டம் வழியாக மட்டுமே செல்ல இயலும். மலாப்புரத்திலிருந்து நேரிடையாகச் செல்ல இயலாது. முக்கூர்த்தி சிகரம் மூக்கு முனை போன்று காணப்படும். இது முக்கூர்த்தி தேசியப் பூங்கா (நீலகிரி வரையாடு தேசிய பூங்கா), நீலகிரி உயிர்க்கோளக் காப்பகம் ஒரு பகுதியாகும். முக்கூர்த்தி மலை பைன், புல்வெளிகள் மற்றும் புதர்கள் உள்ளிட்ட சோலைக் காடுகளால் சூழப்பட்டுள்ளது. இது ஆசிய யானை, புலி மற்றும் நீலகிரி வரையாடு மிகவும் பிடித்த இடமாகும். முக்கூர்த்தி தேசியப் பூங்கா முதுமலை தேசியப் பூங்கா மற்றும் அமைதிப்பள்ளத்தாக்கு தேசியப் பூங்கா இடையே அமைந்துள்ளது. இங்கிருந்து ஊட்டி நகரம் 30&nbsp;கி.மீ. தொலைவில் உள்ளது. இது உதகமண்டலம் சிறந்த மலையேற்ற இடமாகவும் சுற்றுலாத் தலமாகவும் உள்ளது. பிச்சல்பெட்டா (2,544 மீ) மற்றும் நீலகிரி மலை ஆகியவை இந்த பகுதிக்கு அருகிலுள்ள முக்கிய சிகரங்கள். முக்கூர்த்தி அணையும் (ஏரி) இதன் அருகில் உள்ளது.